**Felipe Melo de Carvalho** (født 26. juni 1983) er en brasiliansk fotballspiller som spiller for den brasilianske klubben Sociedade Esportiva Palmeiras.

Melo er en defensiv midtbanespiller som har spilt flere kamper på det brasilianske landslaget. Melo har tidligere spilt for flere toppklubber i både Brasil, Spania og Italia.

Klubbkarriere
-------------

### Flamengo, Cruzeiro og Grêmio

Felipe Melo begynte sin karriere hos Flamengo i 2001, hvor han på to sesonger fikk 24 seriekamper og scoret tre mål. Etter å ha imponert i sin siste sesong for Flamengo meldte Melo overgang til Cruzeiro på sommeren 2003. Melo kom til Cruzeiro på sommeren 2003, men var bare i klubben i én sesong. I denne sesongen fikk Melo spille 31 seriekamper og scoret to mål. 

Etter nok en overbevisende sesong i toppdivisjonen i Brasil ble han solgt videre til Grêmio. Etter overgangen til Grêmio fikk Melo ytterligere 19 seriekamper og tre mål på merittlisten. På grunn av at Grêmio rykket ned i 2004 ble det med kun én sesong for han i Porto Alegre.

### Mallorca, Racing Santander og Almería

Melo gikk vederlagsfritt til Spania og Mallorca i forkant av 2005/2006-sesongen, men dette oppholdet ble kortvarig da han kun etter åtte kamper på seks måneder signerte under på en permanent kontrakt med Racing de Santander. Hos denne klubben fikk han spille flere kamper, og han etablerte eg som en førstelagsspiller med 48 seriekamper og fem scoringer på to sesonger. 

I juli 2007 meldte Melo overgang til UD Almería, hvor han også etablerte seg som førstelagsspiller med 34 kamper og syv mål på én sesong. Denne overbevisende sesongen gjorde at Melo tiltrakk seg oppmerksomhet fra flere europeiske toppklubber som var på utkikk etter en defensiv midtbanespiller.

### Fiorentina og Juventus

På sommeren 2008 meldte Melo igjen overgang, men denne gang til Italia og Serie A-klubben ACF Fiorentina for 13 millioner euro. Han fikk sin førstelagsdebut for Fiorentina under den tredje kvalifiseringsrunden i UEFA Champions League mot Slavia Praha, og han scoret sitt første mål for klubben mot Atalanta BC. Etter en overbevisende debutsesong i Serie A med 29 seriekamper og to mål, samt at han markerte seg i Confederations Cup 2009, signerte Melo under på en treårskontrakt for Fiorentina.

Med en overgangsklausul i den nysignerte kontrakten på 25 millioner euro benyttet Juventus muligheten til å legge inn et bud på Melo. De to klubbene ble enige om overgangen ved at Marco Marchionni gikk den andre veien i midten av juli 2009. Melo startet karrieren i Juventus på en positiv måte ved at han scoret sitt første mål for klubben i seriekampen mot AS Roma, men i desember 2009 ble han utvist i toppkampen mellom Juventus og Internazionale etter å ha satt albuen i ansiktet Inters angriper Mario Balotelli. Til tross for en middelmådig sesong fikk han spille 29 seriekamper hvor han scoret to mål. 

Sesongene 2011/12 og 2012/13 ble han lånt ut til tyrkiske Galatasaray SK, før overgangen siden ble gjort permanent. Den 31. august 2015 meldte Melo overgang fra Galatasaray til den italienske klubben Internazionale.

Landslagskarriere
-----------------

Melo debuterte for Brasil den 10. februar 2009 i vennskapskampen mot Italia, hvor Brasil vant 2-0. Han scoret sitt første mål for hjemlandet under VM-kvalifiseringen mot Peru, i en kamp som Brasil vant 3-0. Ved åpningskampen i gruppespillet under Confederations Cup 2009 scoret Melo det første målet i seieren over USA, og han fikk spille i alle turneringens fem kamper.

Meritter
--------

Flamengo
* Campeonato Carioca (1): 2001
* Copa dos Campeões (1): 2001

Cruzeiro
* Campeonato Brasileiro Série A (1): 2003
* Copa do Brasil (1): 2003
* Campeonato Mineiro (1): 2003

Galatasaray
* Süper Lig (3): 2011–12, 2012–13, 2014–15
* Türkiye Kupası (2): 2013–14, 2014–15
* TFF Süper Kupa (3): 2012, 2013, 2015

Brasil
* Confederations Cup (1): 2009

Referanser
----------

1. ↑   Diario AS, oppført som Felipe Melo de Carvalho, AS.com athlete ID felipe\_melo/15197[Hentet fra Wikidata]
2. ↑  «Arsenal target Felipe Melo». *Insideworldsoccer.com*. 22. februar 2009. Besøkt 30. mai 2010.
3. ↑  «Comunicato Stampa» **(italiensk)**. ACF Fiorentina. 30. juni 2009. Besøkt 30. mai 2010.
4. ↑  «Official: Felipe Melo joins Juventus». *Juventus FC*. Besøkt 30. mai 2010.
5. ↑  BBC.com – Felipe Melo: Midfielder joins Inter Milan from Galatasaray (Publisert 31. august 2015, besøkt 2. september 2015)

Eksterne lenker
---------------

* (en) Felipe Melo – kategori av bilder, video eller lyd på Commons Rediger på Wikidata
* Felipe Melo på Twitter Rediger på Wikidata
* (de) Felipe Melo – Munzinger Sportsarchiv Rediger på Wikidata

* (en) Felipe Melo – FIFA Rediger på Wikidata

* (en) Felipe Melo – UEFA Rediger på Wikidata

* (fr) Felipe Melo – LÉquipe Rediger på Wikidata

* (en) Felipe Melo – Transfermarkt Rediger på Wikidata

* (en) Felipe Melo – national-football-teams.com Rediger på Wikidata

* (en) Felipe Melo – WorldFootball.net Rediger på Wikidata

* (en) Felipe Melo – Soccerbase.com Rediger på Wikidata

* (en) Felipe Melo – FootballDatabase.eu Rediger på Wikidata

* (de) Felipe Melo – fussballdaten.de Rediger på Wikidata
* (en) Statistikk over Felipe Melo hos ESPN Soccernet

  


| * v
* d
* r
Brasils tropp – VM i fotball 2010 |
| --- |
| 
* 1 Júlio César
* 2 Maicon
* 3 Lúcio
* 4 Juan
* 5 Felipe Melo
* 6 M. Bastos
* 7 Elano
* 8 G. Silva
* 9 L. Fabiano
* 10 Kaká
* 11 Robinho
* 12 Gomes
* 13 D. Alves
* 14 Luisão
* 15 T. Silva
* 16 Gilberto
* 17 Josué
* 18 Ramires
* 19 Júlio Baptista
* 20 Kléberson
* 21 Nilmar
* 22 Doni
* 23 Grafite
* Landslagstrener: Dunga

 | Flagget til Brasil |

|  |  |
| --- | --- |
| Oppslagsverk/autoritetsdata | Munzinger (sport)
 |